《毕孝子宁古塔负祖父骨归里》
宋代·余京

混同江畔沙草黄，阴云昼翳天无光。羁囚廿载老为鬼，往往夜哭思家乡。

虬山孝子痛父戍，赍志穷荒愿身赴。蕙兰憔悴悲春晖，早向秋风委霜露。

铁岭辽河五十秋，旅魂漠漠伤淹留。鸡竿明诏下鳌禁，忽许枯骼还山丘。

孝子遗孤年已壮，帝阙奔号请归葬。西曹求檄颁故迟，踯躅京华家破丧。

万里穷多事远征，饕风密雪逾长城。呵冰须发晓每冻，闻角区脱宵常惊。

幽泉负骨旋乡里，马鬣齐封堂斧似。两世精诚事竟成，不愧一门双孝子。

作者简介：余京，会稽（今浙江绍兴）人。仁宗嘉祐二年（一○五七）进士（《宝庆会稽续志》卷六）。历任淄、青、并、岚等州地方官（《栾城集》卷八《送余京同年兄通判岚州》）。